
Turizmus határok nélkül

Rezümé

Szerző neve: Fegyver Dorottya II. évfolyam (végzés éve 2014.)

A dolgozat címe: Turizmus határok nélkül

Title: Tourism without borders

A Tudományos Diákköri Konferenciára készített dolgozatom az osztrák-magyar határterület turizmusáról, illetve a határ két oldalán lévő területek együttműködési lehetőségeiről szól. A dolgozat részben primer, részben pedig szekunder kutatás alapján készült.

Napjainkban számos területet tekintve egyre több szál fűzi össze a Kárpát-medence országait is. Az országok közötti együttműködéseknek mindenképpen stabil alapot biztosít az idegenforgalom tekintetében történő közös gondolkodás. Kérdés, hogy ezt napjaink turisztikai trendjeinek, és a térség adottságainak megfelelően, hogyan lenne lehetséges megtenni. Az osztrák-magyar régió együttműködése komoly történeti múltra tekint vissza.

A tömeg turisztikai termékek mellett egyre inkább teret nyernek a kevésbé divatos, ugyanakkor magasabb jövedelmű réteget megcélzó, speciálisabb érdeklődésű turistákat vonzó termékek. Ennek megfelelően érdemes többek között tematikus útvonalak kialakításában gondolkodni. Az osztrák-magyar határrégió különösen gazdag olyan attrakciókban, amelyeknek köszönhetően lehetőség van ilyen útvonalak létesítésére. Emellett hangsúlyt kell fektetni a korszerű marketingre, és az elérhetőség biztosítására, tehát az együttműködések egy másik lehetséges formája lehetne egy a régiót átfogóan kezelő TDM is.

Összességében számos lehetőség van az idegenforgalom tekintetében történő együttműködésekre. Célszerű lenne ezeket a lehetőségeket kihasználni, mivel ezekre az attrakciókra sokkal kevesebb figyelem irányul, mint amelyre az együttműködések után számot tarthatna. Amennyiben ezek az együttműködések létrejönnek, várhatóan a térségben a turizmus erősödése további pozitív hatásokat generál.



